Па словах Аляксея Міхайлавіча, сёлета падыходзіць да завяршэння сумесны праект з Інстытутам усеагульнай гісторыі Расійскай акадэміі навук “1941 год. Краіна ў агні”, дзякуючы якому айчынныя вучоныя атрымалі допуск у расійскія архівы, дзе раней не было магчымасці даследаваць матэрыял, звязаны з Беларуссю. Вынікам праекта сталі знаходкі разнастайных каштоўных дакументаў, датычных першых месяцаў вайны. А пазнаёміцца з імі можна будзе ў аднайменнай кнізе, дзе прадставяць як аналітычны матэрыял, так і копіі архіўных дакументаў. У перспектыве часавыя межы праекта могуць быць пашыраны.